**Studenac potpisao ugovor s VGP-om za izgradnju novog logističko-distributivnog centra u Dugopolju**

*Novi logističko-distributivni centar Studenca, površine 23 tisuće četvornih metara, bit će dio kompleksa VGP Park Split, a njegovo otvaranje planirano je za prvu polovicu 2026. godine*

**Split, 11. ožujka 2025.** – Studenac, maloprodajni lanac s najrasprostranjenijom mrežom trgovina u Hrvatskoj, nastavlja ulagati u svoju logističku i distributivnu mrežu potpisivanjem ugovora za izgradnju novog logističko-distributivnog centra u Dugopolju. Novi centar prostirat će se na 23 tisuće četvornih metara, a njegovo otvaranje planirano je za prvu polovicu 2026. godine. Bit će smješten unutar kompleksa VGP Park Split koji razvija kompanija VGP, paneuropski investitor i upravitelj visokokvalitetnim logističkim i industrijskim nekretninama.

„Gradnjom još jednog modernog distribucijskog centra nastavljamo podizati naše logističke procese na najvišu razinu izvrsnosti. Optimizacija, održivost i tehnološki napredak ključni su elementi naše strategije razvoja opskrbnog lanca, a ovaj projekt predstavlja još jedan značajan korak u njegovom jačanju. Najnovijim ulaganjima u transformaciju lanca opskrbe nastavljamo podržavati rast kompanije i širenje naše maloprodajne mreže u Hrvatskoj, koja danas broji više od 1.400 trgovina“, izjavio je **Dragan Baškarad**, član Uprave za operacije Studenca.

Novi logističko-distributivni centar u Dugopolju donijet će brojne prednosti u odnosu na postojeći objekt, uključujući veću ukupnu površinu, centralizirane procese, optimizirani raspored, veći broj utovarno-istovarnih rampi te modernu opremu poput sustava regala visine 11,5 metara. Posebna pažnja posvećena je održivosti, pa će centar imati solarnu elektranu koja će smanjiti ugljični otisak i povećati energetsku učinkovitost s ciljem postizanja *BREEM Excellent* certifikata i usklađenosti s EU taksonomijom.

Na lokaciji ukupne površine od 187.000 četvornih metara, VGP će razviti 74.000 četvornih metara logističkih i industrijskih prostora.

„Ponosni smo što doprinosimo razvoju moderne logistike u Hrvatskoj kroz VGP Park Split. Naša predanost održivim i prilagođenim rješenjima osigurava dugoročnu vrijednost za naše partnere, i ponosni smo što je Studenac, jedan od vodećih maloprodajnih lanaca u regiji, prepoznao kvalitetu i stratešku poziciju ovog projekta. Zahvaljujući tehničkoj ekspertizi našeg tima, VGP će usko surađivati s klijentima na dizajniranju i implementaciji objekata prilagođenih njihovim operativnim potrebama. Ovo je druga velika investicija VGP-a u Hrvatskoj, nakon projekta VGP Park Zagreb, gdje trenutno razvijamo proizvodni pogon za autonomna vozila za tvrtku Verne“, rekao je **Jan Van Geet**, izvršni direktor kompanije VGP.

Studenac i ovaj projekt realizira u suradnji s konzultantskom tvrtkom Graphene Partners.

„Graphene Partners je ponosan što je podržao hrvatski maloprodajni lanac Studenac u pregovorima s VGP-om, renomiranim investitorom u skladišne nekretnine. Naša uloga nadilazila je same pregovore o ugovoru jer smo koordinirali i proces pokretanja skladišta. U ranijim fazama, temeljem planova rasta i širenja mreže Studenca, naši su stručnjaci savjetovali i u odabiru optimalne lokacije. Zahvaljujući ovom partnerstvu, Studenac će upravljati vrhunskim distribucijskim centrom koji će podržati njegov daljnji izvanredan rast“, izjavio je **Marek Dymarski**, viši partner u tvrtki Graphene Partners.

Izgradnja novog centra u Dugopolju dio je šire strategije Studenca usmjerene na modernizaciju i razvoj logističke infrastrukture. Uz ovaj projekt, usporedno se dovršava i gradnja logističko-distributivnog centra u Velikoj Gorici, površine 36.000 četvornih metara. Otvaranjem dvaju novih objekata u razdoblju kraćem od godinu dana, Studenac će dodatno osnaživati svoje logističke kapacitete i unapređivati dostupnost proizvoda svojim kupcima, osiguravajući vrhunsku uslugu i učinkovitost u opskrbi svoje maloprodajne mreže.

**Kontakt za medije:**

Tatjana Spajić,

direktorica korporativnih komunikacija Studenca

Kontakt: [tatjana.spajic@studenac.hr](mailto:tatjana.spajic@studenac.hr)

Ružica Ilak,

Pragma komunikacije za Studenac,

Kontakt: +385 91 1186 186, [studenac@pragma.hr](mailto:studenac@pragma.hr)

**O Studencu:**

Studenac je hrvatski maloprodajni lanac osnovan 1991. godine u Omišu.

Od 2018. godine, kada je započela sveobuhvatna transformacija poslovanja kompanije obilježena brojnim akvizicijama i organskim rastom diljem Hrvatske, Studenac započinje svoj put prema današnjoj poziciji trgovačkog lanca s najvećim brojem trgovina na tržištu.

Studenac se ponosi praktičnim i dostupnim trgovinama koje zadovoljavaju svakodnevne potrebe kupaca, odražavajući svoju usmjerenost na kupca kroz prepoznatljivu ponudu i jedinstveni koncept „I sitno i bitno“. Nastavno na kontinuirani rast i inovacije koje se temelje na jedinstvenom formatu susjedske trgovine, Studenac se pozicionirao kao vodeći lanac na hrvatskom maloprodajnom tržištu. Zahvaljujući procesima digitalizacije poslovanja koji su danas ugrađeni u DNK Studenca, kompanija je danas jedna od najbrže rastućih sudionika u širenju hrvatskog prehrambenog sektora. U proteklih šest godina, tvrtka je više nego utrostručila broj svojih trgovina, zaključivši osam značajnih akvizicija koje su rezultirale preuzimanjem preko 650 trgovina te otvorivši gotovo 400 trgovina organskim rastom. Krajem 2024. godine tvrtka je upravlja s oko 1.400 trgovina diljem Hrvatske i Slovenije i zapošljavala preko 6.700 djelatnika. Studenac je tako učvrstio svoju prisutnost u lokalnim zajednicama, od urbanih centara poput Zagreba i Splita do ruralnih regija s nižom gustoćom stanovništva.

Od 2018. godine, Studenac je u vlasništvu fonda kojim upravlja tvrtka Enterprise Investors, jedan od najvećih investicijskih fondova privatnog kapitala u Srednjoj i Istočnoj Europi.

**O VGP-u:**

VGP je paneuropski vlasnik, upravitelj i investitor u visokokvalitetne logističke i poluindustrijske nekretnine, kao i pružatelj rješenja za obnovljive izvore energije. VGP ima potpuno integrirani poslovni model s opsežnim stručnim znanjem i dugogodišnjim iskustvom duž cijelog lanca vrijednosti. VGP je osnovan 1998. godine kao obiteljska belgijska tvrtka za razvoj nekretnina u Češkoj Republici, a danas posluje u 18 europskih zemalja, izravno i putem nekoliko zajedničkih ulaganja u omjeru 50:50, s oko 378,4 zaposlenika s punim radnim vremenom. U prosincu 2024. godine bruto vrijednost imovine VGP-a, uključujući 100% zajedničkih ulaganja, iznosila je 7,8 milijardi eura, dok je neto vrijednost imovine tvrtke (EPRA NTA) iznosila 2,4 milijarde eura.

VGP je uvršten na burzu Euronext Brussels (ISIN: BE0003878957). Više informacija dostupno je na web stranici [www.vgpparks.eu](http://www.vgpparks.eu).